પોલીસે આ તુક્કાને તપાસમાં ફેરવવાના પ્રયાસો શરૂ કર્યાં અને શક્ય હતા તેટલા હડાઈકાઈ માતાના મંદિરો ગૂગલ મેપ પરથી લોકેટ કરાયાં, બાકી અલગ અલગ પોલીસ અને બાતમીદારો પાસેથી વિગતો મેળવીને રાજ્યભરના હડકાઈ માતાના મંદિરોના સરનામાં અને લોકેશન એકઠા કરાયાં. આ તમામ મંદિરોની આસપાસની વસાહતમાં કોઈ મહિલા ગુમ થઈ છે કે કેમ અને જુના હત્યા સમયે લીધેલા ફોટા સાથે પોલીસે તપાસ શરૂ કરી. આ તપાસ ખૂબ લાંબી હતી પરંતુ પોલીસની મહેનત રંગ લાવી. પેથાપુરમાં હડકાઈ માતાના મંદિર નજીક તપાસ દરમિયાન પોલીસને જાણવા મળ્યું કે, પેથાપુર ગામની અળખા નામની દીકરીને ગાંધીનગર જિલ્લાના ધમાસણા ગામે પરણાવી હતી અને પછી તેનો કોઈ પત્તો નથી. પોલીસે ધમાસણા ગામે તપાસ કરી તો એક પછી એક વિગતો ખુલવા લાગી.